Majlis Profesion Kesihatan Bersekutu Malaysia

Majlis Profesion Kesihatan Bersekutu Malaysia (MPKBM), atau dalam bahasa Inggeris dikenali sebagai Malaysian Allied Health Professions Council (MAHPC), ditubuhkan di bawah Akta Profesion Kesihatan Bersekutu 2016 (Akta 774). Akta ini telah diwartakan pada tahun 2016 dan mula berkuatkuasa pada 1 Julai 2020. Tujuan utama penubuhan MPKBM adalah untuk mengawal selia profesion kesihatan bersekutu yang sebelum ini tidak mempunyai pengawalan yang jelas, serta untuk memastikan amalan profesional yang berkualiti dan beretika dalam kalangan pengamalnya.

 Sejarah Penubuhan 
Penubuhan MPKBM adalah hasil daripada keperluan untuk memperkasakan dan mengawal selia pelbagai profesion kesihatan bersekutu di Malaysia. Sebelum akta ini dikuatkuasakan, banyak profesion dalam bidang kesihatan bersekutu beroperasi tanpa pengawasan yang mencukupi, yang boleh menjejaskan kualiti perkhidmatan kesihatan. Dengan adanya MPKBM, semua pengamal kesihatan bersekutu diwajibkan untuk mendaftar dan mematuhi piawaian yang ditetapkan, termasuk kelayakan akademik dan etika profesional.https://rajadarrylloh.com/allied-health-professions-act-2016/

 Tujuan Penubuhan 
Tujuan utama MPKBM termasuk:

 Mengawal selia pendaftaran pengamal kesihatan bersekutu.
 Menentukan kelayakan dan latihan yang diperlukan untuk setiap profesion.
 Mengawasi amalan, etika, dan tingkah laku profesional pengamal kesihatan bersekutu. 
 Memastikan bahawa semua pengamal menjalankan tugas mereka dengan kompeten dan bertanggungjawab.

 Senarai Profesion yang Diperatur 

 Ahli Audiologi
 Ahli Dietetik
 Ahli Entomologi (Kesihatan Awam)
 Ahli Fisioterapi 
 Ahli Fizik Perubatan
 Ahli Pemakanan 
 Ahli Psikologi Klinikal
 Ahli Radiografi Diagnostik
 Ahli Sains Makmal Perubatan
 Ahli Terapi Cara Kerja 
 Ahli Terapi Pertuturan – Bahasa 
 Ahli Terapi Radiasi 
 Juruteknologi Makmal Perubatan
 Juruteknologi Pergigian 
 Pegawai Kesihatan Persekitaran
 Pegawai Pendidikan Kesihatan  https://hq.moh.gov.my/alliedhealth/index.php/ms/site-mahpc/info-mahpc

Dengan penubuhan MPKBM, diharapkan dapat meningkatkan standard perkhidmatan dalam bidang kesihatan bersekutu serta melindungi kepentingan awam melalui pengawalan yang lebih ketat terhadap profesion ini.https://hq.moh.gov.my/alliedhealth/index.php/ms/public

 Pengiktirafan Kelayakan Akademik 
Sijil kelayakan profesional yang ditawarkan oleh institusi yang tidak diiktiraf tidak akan diterima. Ini bermakna hanya kursus atau program yang mendapat pengiktirafan daripada MQA dan MPKBM sahaja boleh digunakan untuk tujuan pendaftaran sebagai pengamal kesihatan bersekutu.https://www.mqa.gov.my/new/document/2022/Surat%20Makluman%20Bil.%2010%202022.pdf

Institusi-institusi yang tidak diiktiraf juga dilarang menggunakan gelaran atau nama yang berkaitan dengan profesion kesihatan bersekutu dalam promosi kursus mereka. Ini bertujuan untuk melindungi integriti dan standard profesion kesihatan bersekutu.

Individu yang berhasrat untuk mengikuti program pengajian dalam bidang profesional ini disarankan untuk merujuk kepada MPKBM terlebih dahulu bagi memastikan bahawa sijil yang diperoleh adalah diiktiraf sebagai kelayakan pendaftaran. https://drive.google.com/file/d/19LT6tOCDTZIs0jEr6iDxcM-XiYUPh2m2/view?usp=drivesdk

 Lihat Juga 

 Kementerian Kesihatan Malaysia
 Kementerian Pendidikan Tinggi Malaysia
 Majlis Perubatan Malaysia
 Lembaga Farmasi Malaysia
 Agensi Kelayakan Malaysia

 Rujukan